
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 24 martie 2005

Nr.29/285/2004
RAPORT
asupra proiectului de Lege privind înfiinţarea Universităţii Româno-Germane din municipiul Sibiu, judeţul Sibiu


1. În conformitate cu prevederile art.89 din Regulamentul Camerei Deputaţilor, republicat, Comisia pentru învăţământ, ştiinţă, tineret şi sport, a fost sesizată, spre dezbatere şi avizare pe fond, cu proiectul de Lege privind înfiinţarea Universităţii Româno-Germane din municipiul Sibiu, judeţul Sibiu (P.L.X-723/30.11.2004).

Proiectul de lege a fost avizat de Comisia pentru buget, finanţe şi bănci şi Comisia juridică de disciplină şi imunităţi, precum şi de către Consiliul Legislativ. Proiectul de lege are ca obiect de reglementare acreditarea instituţiei de învăţământ superior menţionată. În conformitate cu prevederile art.56, alin.(1), din Legea învăţământului nr.84/1995, republicată, înfiinţarea instituţiilor de învăţământ superior se face prin lege. Procedura de înfiinţare a acestora este reglementată în Legea nr.88/1993 privind acreditarea instituţiilor de învăţământ superior şi recunoaşterea diplomelor, republicată. 


2. În raport de obiectul şi conţinutul său, proiectul de lege face parte din categoria legilor ordinare, potrivit prevederilor art.73 din Constituţia României, republicată.


3. La dezbaterea proiectului de lege au participat, în conformitate cu prevederile art.51 şi 52 din Regulamentul Camerei Deputaţilor: M.Ed.C: Mircea Miclea, ministru, Dumitru Miron, secretar de stat, Constantin Brătianu, director general:  C.N.E.A.A: Ioan Mihăilescu, preşedinte, Paul Sterian, secretar, precum şi rectorul universităţii, Antonie Iorgovan.


4. La lucrările Comisiei au fost prezenţi 25 deputaţi, din totalul de 28 membri ai Comisiei. Raportul Comisiei a fost adoptat cu unanimitatea voturilor celor prezenţi. 


5. Proiectul de lege a fost adoptat de Senat în şedinţa din 30 noiembrie 2004.


6. Potrivit art.75 din Constituţia României, republicată, şi a art.86 din Regulamentul Camerei Deputaţilor, Camera Deputaţilor este Cameră decizională.


În urma dezbaterii, Comisia propune adoptarea proiectului de lege cu următoarele amendamente:

I. Amendamente admise
	Nr.

crt.
	Text iniţial
	Text propus de Comisie

(autorul amendamentului)
	Motivarea amendamentelor propuse

	1.
	Titlul legii:

Lege privind înfiinţarea Universităţii Româno-Germane din municipiul Sibiu, judeţul Sibiu
	Titlul legii:

Lege privind înfiinţarea Universităţii Româno-Germane din municipiul Sibiu, judeţul Sibiu
	

	2.
	Art.1 – Se înfiinţează Universitatea Româno-Germană din municipiul Sibiu, judeţul Sibiu, ca instituţie de învăţământ superior, persoană juridică de drept privat şi de utilitate publică, parte a sistemului naţional de învăţământ, cu sediul în municipiul Sibiu, str. Calea Dumbrăvii, nr.28-32, judeţul Sibiu.
	Text nemodificat
	

	3.
	Art.2 - Universitatea Româno-Germană din municipiul Sibiu, judeţul Sibiu, se înfiinţează cu următoarea facultate şi specializare acreditate: Facultatea de Drept, specializarea Drept, cu predare în limba română.
	Text nemodificat
	

	4. 
	Art.3 – După intrarea în vigoare a prezentei legi, în structura universităţii intră şi facultăţile, colegiile şi specializările, altele decât cele menţionate la art.2, acreditate sau autorizate să funcţioneze provizoriu prin hotărâre a Guvernului, conform legii.
	Art.3 – După intrarea în vigoare a prezentei legi, în structura universităţii intră şi facultăţile şi specializările, altele decât cele menţionate la art.2, acreditate sau autorizate să funcţioneze provizoriu prin hotărâre a Guvernului, conform legii.
Autor: Comisia
	Potrivit art.16 (1) din Legea nr.288/2004 privind organizarea studiilor universitare.

	5.
	Art.4 – Personalul didactic şi nedidactic din instituţia care a fost autorizată să funcţioneze provizoriu se preia prin transfer în interesul serviciului la instituţia nou înfiinţată, începând cu data intrării în vigoare a prezentei legi. 
	Text nemodificat
	

	6.
	Art.5 (1) – Universitatea înfiinţată dispune de patrimoniu propriu, înscris în anexa care face parte integrantă din prezenta lege.

(2) Patrimoniul prevăzut în anexă este proprietatea Universităţii Româno-Germane din municipiul Sibiu, judeţul Sibiu, prin efectul legii.
	Text nemodificat
	

	7.
	Art.6 (1) –  Patrimoniul universităţii va rămâne şi va fi utilizat numai în cadrul sistemului naţional de învăţământ. În cazul nerespectării acestei prevederi, Ministerul Educaţiei şi Cercetării va propune încetarea activităţii de învăţământ şi desfiinţarea prin lege a universităţii. 
(2) În cazul desfiinţării universităţii, destinaţia patrimoniului se stabileşte prin lege, numai în interesul învăţământului.
	Art.6 (1) –  Patrimoniul universităţii rămâne şi va fi utilizat numai în cadrul sistemului naţional de învăţământ. În cazul nerespectării acestei prevederi, Ministerul Educaţiei şi Cercetării va propune încetarea activităţii de învăţământ şi desfiinţarea prin lege a universităţii. 
(2) Text nemodificat

Autor: Comisia
	

	8.
	 Art.7 – Cheltuielile privind funcţionarea universităţii se suportă din veniturile proprii dobândite în condiţiile legii, precum şi din alte surse legale.
	Text nemodificat
	

	9.
	Art.8 – Pentru a se asigura respectarea standardelor legale de calitate specifice învăţământului superior, instituţia prevăzută la art.1 este special monitorizată pe o perioadă de 3 ani, conform unei metodologii elaborate de Ministerul Educaţiei şi Cercetării, care se aprobă prin ordin al ministrului educaţiei şi cercetării şi se publică în Monitorul Oficial al României, Partea I, în termen de 30 de zile de la data intrării în vigoare a prezentei legi.
	Art.8 – Pentru a se asigura respectarea standardelor legale de calitate, specifice învăţământului superior, instituţia prevăzută la art.1 este special monitorizată, pe o perioadă de 3 ani, conform metodologiei elaborate de Ministerul Educaţiei şi Cercetării şi publicată în Monitorul Oficial al României, Partea I.
Autor: Comisia
	Metodologia este publicată în Monitorul Oficial al României, Partea I.

	10.
	Anexa, lit.C Altele: Bucureşti, str.Economu Cezărescu nr.47, sector 6
	Anexa, lit.C Altele: Construcţie în curs de execuţie. Extindere sediu universitate. Sibiu, Piaţa Aurel Vlaicu
	Corectarea erorii din anexă.


II. Amendamente respinse

În cursul dezbaterii, Comisia, cu unanimitate de voturi, a respins următorul amendament:

	Nr.

crt.
	Text iniţial
	Amendamentul propus şi autorul acestuia
	Motivare
	Camera 

Decizională

	1. 
	Art.4 – Personalul didactic şi nedidactic din instituţia care a fost autorizată să funcţioneze provizoriu se preia prin transfer în interesul serviciului la instituţia nou înfiinţată, începând cu data intrării în vigoare a prezentei legi.
	Art.4 – Personalul existent din instituţia care a fost autorizată să funcţioneze provizoriu este preluat de instituţia nou înfiinţată, cu respectarea prevederilor legale.

Autor: Ungureanu Valeriu Alexandru –deputat PSD

Respins


	a) Pentru o corectă definire a relaţiilor de muncă potrivit prevederilor Legii nr.53/2003 Codul Muncii prin care este eliminată ,,instituţia: transfer în interesul serviciului,, , coroborat cu prevederile legale ale vechii noţiuni de vechime neîntreruptă şi vechime în muncă
b) Pentru sistemul de învăţământ se aplică prevederile Legii nr.128/1997 privind Statutul personalului didactic.
	Camera Deputaţilor


PREŞEDINTE






    SECRETAR
Prof.univ.dr.ing.Anghel Stanciu                                                 Prof.Mihai Radan

             SimionCioată

Universititii Romino-Germane din Sibiu, infiintat3 prin lege

Denumirea Adresa Valoarea)* Titlul in baza caruia este depimut
-milioane lei-

1. Bunuri imobile, din care: 18559

A. Cladiri, din care: Construit in baza conventiei de cooperare

a) Sediul nou al Universitatii | Sibiu, Piata Aurel Viaicu cu RADEF Bucuresti Autentificare

Roméno-Germane 11.875 nr.2613/26.07.1999

b) Apartament Sibiu, str. Calea Cisnadiei Contract de vanzare-cumpérare

mr. 15, bl.22 900 Autentificare mr.251/23.07.1999%
B. Terenuri
C. Altele Bucuresti, Str. Economu 5.634 Facturi de achizitie- lucrari executate in
Cezarescu nr.47, sector 6 regie proprie

Contract de executie nr.248/08.10.1999
Act aditional la contractul de antrepriza
orl0/96/2000

I1.Bunuri mobile, din care: 3.648

A.Tehnica de calcul | Sibiu, Piata Aurel Viaicu 1019 Facturi de achizitie

(calculatoare PC; retele,

imprimante, programe)

B. Birotica Sibiu, Piata Aurel Viaicu 598 Facturi de achizitie

C. Mijloace transport

D. Mobilier Sibiu, Piata Aurel Vlaicu 1277 Facturi de achizitie

E. Disponibilitati (fond | Sibiu, Piata Aurel Viaicu 754 Facturi de achizitie

biblioteca)

F. Inventar gospodaresc

111. Imobilizari financiare: 2.268

A. Depozite bancare 2.268 Contracte Carpatica, Alpha Bank

B. Fonduri speciale

IV. Active circulante, din 37500

care:

A. Titluri de plasament

B.Disponibilitati 37.500 Extrase comt

C. Stocuri

D. Creante

E. Alte valori

Nota: Prezenta anexa are la baza Protocolul de predare-preluare z patrimoniului dintre Fundatia Universitar2 pentru
Integrare European din Sibiu si Universitatea Roméno-Germanz din Sibiu care se infiinteaza prin lege.

